શીર્ષક: હાથરસ કેસ : યોગી સરકારનો નિર્ણય, SP અને DSP સસ્પેન્ડ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
હાથરસમાં પોલીસ બંદોબસ્ત

સમાચાર એડન્સી એએનઆઈ પ્રમાણે હાથરસના એસપી, ડીએસપી, ઇન્સ્પેક્ટર અને અન્ય અધિકારીઓને ફરજમોકૂફ કરાયા છે.

શુક્રવારે દિલ્હીના જંતર-મંતર પર નાગરિક સમાજ અને રાજનેતાઓએ હાથરસની ઘટના વિરુદ્ધ પ્રદર્શ કર્યાં હતાં.

દિલ્હી ઉપરાંત દેશનાં અન્ય શહેરોમાંથી પણ પ્રદર્શનો થયાના સમાચાર આવી રહ્યા છે.

આજે શું-શું થયું?

ઉત્તર પ્રદેશના હાથરસમાં થયેલા કથિત ગૅંગરેપ અને હત્યા મામલે રાજકીય વિરોધ તેજ થયો છે.

ઉત્તર પ્રદેશ પોલીસે આજે તૃણમૂલ કૉંગ્રેસના સંસદસભ્યોને પણ હાથરસ બૉર્ડર પર રોકી દીધા હતા.

તૃણમૂલ કૉંગ્રેસના સંસદસભ્ય ડેરેક ઑબરેઇન સાથે ધક્કામુક્કી થતાં તેઓ પડી ગયા હતા. 

સમાચાર સંસ્થા એએનઆઈ અનુસાર તૃણમૂલ કૉંગ્રેસના સંસદસભ્ય કકોલી ઘોષ દાસ્તીદારે ઉત્તર પ્રદેશ પોલીસ પર આરોપ મૂકતાં કહ્યું, “તેમને (ડેરેક ઑબરેઇન)ને જમીન પર પાડી દેવામાં આવ્યા, કદાચ તેમને ઈજા પણ થઈ છે. તેમની પર હુમલો થયો છે, આવું કેવી રીતે કરી શકે?”

હાથરસમાં મીડિયા પર પ્રતિબંધ

હાથરસ કેસ : યુવતીના ગામમાં કેવો છે માહોલ?

બીબીસી સંવાદદાતા દિલનવાઝ પાશા છેલ્લા બે દિવસથી હાથરસમાં હતા. આજે તેમણે કહ્યું, “હાથરસમાં મીડિયા પર પ્રતિબંધ મૂકી દેવામાં આવ્યો છે. હું પરત આવી ગયો છું અને SIT કેસની તપાસ કરી રહી છે.”

તેમણે વધુમાં કહ્યું, “હાથરસમાં 144ની કલમ પણ લાગુ કરી દેવામાં આવી છે. આ ત્રણ બાબતો હાલ છે.”

રાહુલ ગાંધી

આ મામલે વિરોધ કરી રહેલા કૉંગ્રેસ નેતા રાહુલ ગાંધી અને પ્રિયંકા ગાંધીનું પોલીસ સાથે ઘર્ષણ થયું છે. રાહુલ ગાંધીની ધરપકડ કરવામાં આવી છે. આ દરમિયાન ઉત્તર પ્રદેશ પોલીસે કહ્યું છે કે આ રેપની ઘટના નથી.

આ કેસમાં પોલીસે રાહુલ ગાંધી અને પ્રિયંકા ગાંધી વાડ્રા સહિત 200 લોકો સામે ફરિયાદ દાખલ કરી હતી. એમની સામે મહામારી કાયદા હેઠળ નોઇડાના ઇકોટેક પોલીસ સ્ટેશનમાં ફરિયાદ દાખલ કરવામાં આવી હતી.

ઉત્તર પ્રદેશ હાઈકોર્ટે ફાઇલ કરી સુઓમોટા

અલાહાબાદ હાઈકોર્ટની લખનૌ બૅન્ચે હાથરસમાં દલિત છોકરી પર થયેલા કથિત ગૅંગરેપ અને મૃત્યુના કેસમાં ગુરુવારે સુઓમોટો દાખલ કરી ઉત્તર પ્રદેશ સરકારને નોટિસ પાઠવી છે.

કોર્ટ આ કેસમાં 12 ઑક્ટોબરે હાઈકોર્ટમાં સુનાવણી કરશે. કોર્ટે ગૃહસચીવ, ડીજીપી, એડિશનલ ડીજીપી (લૉ એન્ડ ઑર્ડર) અને હાથરસના ડીજીપીને સુનાવણી દરમિયાન હાથરસમાં રહેવાનો આદેશ આપ્યો છે અને સાથે પીડિતાના પરિવારને હાજર રહેવા કહ્યું છે. 

ફૉરેન્સિક રિપોર્ટ પર સવાલ

પીડિતાના અંતિમ સંસ્કાર પછી...